**Ministru kabineta rīkojuma projekta “Par Ministru kabineta 2017.gada 4.jūlija rīkojuma Nr. 341 “Par valstij piekrītošā nekustamā īpašuma Zāļu ielā 36, Priekulē, Priekules novadā, nodošanu Priekules novada pašvaldības īpašumā” atcelšanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par Ministru kabineta 2017.gada 4.jūlija rīkojuma Nr. 341 “Par valstij piekrītošā nekustamā īpašuma Zāļu ielā 36, Priekulē, Priekules novadā, nodošanu Priekules novada pašvaldības īpašumā” atcelšanu” (turpmāk – rīkojuma projekts) paredz atcelt Ministru kabineta rīkojumu par valstij piekritīgā nekustamā īpašumu nodošanu Priekules novada pašvaldības īpašumā.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43. pants un 45. panta pirmā daļa, Priekules novada dome 2021.gada 28.janvāra lēmums Nr.55 (protokols Nr.2, 41.punkts) “Par Priekules novada pašvaldības domes 26.11.2015. lēmuma (prot.Nr.16, 8.§) atcelšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2017.gada 4.jūlija rīkojumu Nr. 341 “Par valstij piekrītošā nekustamā īpašuma Zāļu ielā 36, Priekulē, Priekules novadā, nodošanu Priekules novada pašvaldības īpašumā” (turpmāk – rīkojums Nr.341) Priekules novada pašvaldības īpašumā tika nodots valstij piekrītošais nekustamais īpašums Zāļu ielā 36 (kadastra Nr. 6415 004 0112) – zemes vienība 0,1266 ha platībā (zemes vienības kadastra apzīmējums 6415 004 0112), dzīvojamā ēka (būves kadastra apzīmējums 6415 004 0112 001), kūts (būves kadastra apzīmējums 6415 004 0112 002) un šķūnis (būves kadastra apzīmējums 6415 004 0112 003) – Priekulē, Priekules novadā (turpmāk – nekustamais īpašums), pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājuma risināšanai.  Nekustamais īpašums ierakstīts Priekules pilsētas zemesgrāmatas nodalījumā Nr. 269. Īpašuma tiesības uz Priekules novada pašvaldības vārda nav nostiprinātas.  Atbilstoši 2015.gada 5.novembrī sastādītajam Valsts piekritīgās mantas pieņemšanas nodošanas aktam Nr.014294 nekustamais īpašums joprojām ir Valsts ieņēmumu dienesta uzskaitē. Nekustamā īpašuma pārņemšana pašvaldības īpašumā atbilstoši rīkojumā Nr.341 noteiktajam nav notikusi.  Valsts ieņēmumu dienests, kas pieņēma valstij piekritīgo mantu saskaņā ar Ministru kabineta 2013. gada 26. novembra noteikumu Nr. 1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” 7. punktu, ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.  Likuma “Par pašvaldībām” 21. panta pirmās daļas 17. punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.  Ņemot vērā, ka pēc rīkojuma Nr.341 pieņemšanas īpašuma tiesības uz Priekules novada pašvaldības vārda nebija nostiprinātas, Vides aizsardzības un reģionālās attīstības ministrija (turpmāk – VARAM) ar 2018.gada 18.janvāra vēstuli Nr. 1-14/578 aicināja Priekules novada pašvaldību ierakstīt nekustamo īpašumu zemesgrāmatā uz pašvaldības vārda.  VARAM ar 2021.gada 21.janvāra vēstuli Nr. 1-132/606 atkārtoti lūdza Priekules novada pašvaldību veikt nekustamā īpašuma pārņemšanu un īpašuma tiesību nostiprināšanu zemesgrāmatā vai arī, ja nekustamais īpašums nav nepieciešams rīkojuma Nr.341 1.punktā noteiktās pašvaldības funkcijas īstenošanai, lemt par tā nodošanu atpakaļ valstij.  Papildus pašvaldība tika informēta par Publiskas personas mantas likuma 42.panta pirmajā daļā noteiktajiem nosacījumiem, nododot valstij piekrītošu nekustamo īpašumu pašvaldības īpašumā.  Tā kā pašvaldībai nav pieņemams, ka nekustamais īpašums tiek nodots ar nosacījumu par pienākumu pašvaldībai ierakstīt atzīmi par aizliegumu atsavināt īpašumu un apgrūtinot to ar hipotēku, Priekules novada dome 2021.gada 28.janvārī pieņēma lēmumu Nr.55 (protokols Nr.2, 41.punkts) “Par Priekules novada pašvaldības domes 26.11.2015. lēmuma (prot.Nr.16,8.§) atcelšanu”, ar kuru nolemts atteikties pārņemt nekustamo īpašumu pašvaldības īpašumā.  Rīkojuma projekta 5.punkts paredz atcelt rīkojumu Nr.341.  Pamatojoties uz Ministru kabineta 2013. gada 26. novembra noteikumu Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” 32.4.apakšpunktu, nekustamais īpašums Valsts ieņēmumu dienestam jānodod sabiedrībai ar ierobežotu atbildību "Publisko aktīvu pārvaldītājs Possessor" (turpmāk – Possesor) valdījumā. VARAM nav informācijas par Possessor viedokli par nekustamā īpašuma pārņemšanu. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Priekules novada pašvaldība. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2021.gads** | | Turpmākie trīs gadi (*euro*) | | | |
| **2022** | | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2021.gadu | | izmaiņas, salīdzinot ar kārtējo 2022. gadu | izmaiņas, salīdzinot ar kārtējo 2023. gadu |
| 1 | 2 | 3 | 4 | | 5 | 6 |
| 1. Budžeta ieņēmumi: | 0 | 0 | 0 | | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | | 0 | 0 |
| 1.2. valsts speciālais budžets | 0 | 0 | 0 | | 0 | 0 |
| 1.3. pašvaldību budžets | 0 | 0 | 0 | | 0 | 0 |
| 2. Budžeta izdevumi: | 0 | 0 | 0 | | 0 | 0 |
| 2.1. valsts pamatbudžets | 0 | 0 | 0 | | 0 | 0 |
| 2.2. valsts speciālais budžets | 0 | 0 | 0 | | 0 | 0 |
| 2.3. pašvaldību budžets | 0 | 0 | 0 | | 0 | 0 |
| 3. Finansiālā ietekme: | 0 | 0 | 0 | | 0 | 0 |
| 3.1. valsts pamatbudžets | 0 | 0 | 0 | | 0 | 0 |
| 3.2. speciālais budžets | 0 | 0 | 0 | | 0 | 0 |
| 3.3. pašvaldību budžets | 0 | 0 | 0 | | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | | 0 | 0 |
|  |
|  | |  |  |  | |
| 5. Precizēta finansiālā ietekme: | X | 0 | 0 | | 0 | 0 |
| 5.1. valsts pamatbudžets | 0 | 0 | | 0 | 0 |
| 5.2. speciālais budžets | 0 | 0 | | 0 | 0 |
| 5.3. pašvaldību budžets | 0 | 0 | | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | |
| 8. Cita informācija | Izdevumi, kas saistīti ar nekustamā īpašuma tai skaitā īpašuma ierakstīšanu zemesgrāmatā tiek segti no Possessor budžeta līdzekļiem. | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs pieejami Ministru kabineta tīmekļvietnē – sadaļā/Tiesību aktu projekti, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par nekustamā īpašuma, kas ir kļuvis par bezmantinieka mantu, piekritību. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts ieņēmumu dienests un sabiedrība ar ierobežotu atbildību "Publisko aktīvu pārvaldītājs Possessor". |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

## Vides aizsardzības un

## reģionālās attīstības ministrs A.T. Plešs

Kāpostiņš, 67026565

[Edvins.kapostins@varam.gov.lv](mailto:Edvins.kapostins@varam.gov.lv)